Aalborg Stiftstidende, 1838-12-08
En Correspondenceartikel i Aalborg Av Nr. 209 tager den svenske Piges Lægedomskraft i Forsvar, idet den som apriorisk Beviis anfører, at hun mulig har en saa høi Gradaf elektrisk Kraft, at hun ved Hjælp af den kan helbrede saadanne Sygdomme, paa hvilke Magnetismen kan indvirke, og som Erfaringsbeviis, at en gammel Soofficeer er bleven helbredet af hende for Gigt i Ryggen. Hertil kunne endnu føies andre Historier. Saaledes fortælles, at en Mand bragte en anden, stum Mand til hende og spurgte hende, om hun kunde give ham Mælet. "Ja!" svarede hun, dersom han vil troe paa Gud og paa mig." Hun berørte derpaa hans Tunge og klemte tre Gange hans Mund med Pege og Tommel=Fingerren; hvorpaa den Stumme ikke alene bei gyndte at tale men blev endog høirøstet og saa kaad, at han paa Hjemmeien udbrød. Hvo skulde troe, at den fordømte Hex saaledes kunde helbrede mig!" Hvilken Bespottelse naturligviis havde til følge, at han atter blev stum, som en Fisk. Han blev bragt tilbage til den kloge Pige for at faae et nyt Mæle; men hun erklærede: "Han kan ikke oftere helbredes, thi han troer ikke paa Gud og paa mig." Den fortælles ogsaa, at hun gjor Blinde seende blot ved at kysse deres Øienlaage. Det er soleklart, at dersom disse Hexehistorier vare sande vil man i en By, som Kjøbenhavn, have undersøgt dem og bragt dem til fuldkommen Vished. At de ere forblevne blotte Rygter, beviser, at de ere opfundne af Bedragere, feillagtigt opfattede, forbedrede og satte i Circulation af Messieurs Godtroer og Glaubfrestere, omtrent som i 1ste Act af Hexeri eller blind Allarmk. I hvilken Grad, Overtroen florerer i Kjøbenhavn, kan sees deraf, at, da hun opholdt sig udenfor Byen, kom der Patienter til hende i saa stor Mængde, at der maatte uddeles Nummere til dem for at bestemme, i hvilken Orden de skulde indlades, og at mange maatte forlade hendes Bopæl midt om Natten uden at faae hende i Tale. Det er en Selvfølge, at iblandt en saa overordentlig Mængde Syge maatte nogle Faa kort efter at have raadspurgt hende mærke en Forandring til det Bedre i deres Sundhedstilstand; men det er intet Hexeri, at Naturen i dette Tidsrum, ligesom ellers undertiden, har hjulpet sig selv: at nogle Faa ere blevne sunde, beviser ikke, at hun besidder en miraculeuselektromagnetisk eller en abracadabrisk Lægekraft; dertil udfordres ikke at alle eller de fleste Patienter i men blot en stor Deel ere blevne helbredede af hende. Det er naturligt, at de Troende udbrede enhver Kronnike, som kan forherlige hendes Ny; derimod forties de hundrede Gange saa hyppige Tilfælde, hvori Patienterne ere gaaede lige saa syg bort, som de kom; thi det morer ikke at hore saadanne simple Fortællinger. Som et Argument mod den herskende Mening tør jeg ikke anføre, at man i Skaane, hvor man har havt bedst Leilighed til at undersøge dens Rigtighed, ikke har negen Tiltro til den kloge Pige; thi dette Argument gjendrives strax med det gamle Ordsprog: "En Prophet er ikke estimeret i sit Fædreland." Mærkeligt er det, at næsten Alle fortælle, at hun blot anvender Signen, Maalen og Manen; uagtet det er vist, at hun ogsaa har dicteret Recepter paa materielle Lægemidler. Det mærkværdigste ved den hele Affaire er, at en Folkelærer, en Præst i Hovedstaden, Hr. Visby, i sit Blad For huuslig Andagt" tager hendes Curer i et Slags juste-milien Forsvar, det vil sige med en vis Ængstelighed, saa at hans andægtige Læsere faae al Opmuntring til at søge hendes Hjælp uden at man kan see, hvad han egentlig selv troer. Hvo vil da forarges over, spor ger han, at den, hvem intet Haab er levnet til Hjælp af den naturlige Vei, søger den af den overnaturlige Da man ikke kan vente Muligheden af, at en enkelt Sygdom, kan helbredes af hende, mener han, at det forst vilde blive ufornuftigt at prøve derpaa, hvis man derover forsømte at benytte kyndige Lægers Raad. Han kunde ligesaa godt have sagt at da man ikke kan nægte Muligheden af, at der existere Spøgelser, og at man kan beskytte sig mod dem ved at slaae en Hestesko fast paa Dørtærsken, saa et det ikke ufornuftige at benytte dette Middel.